
Ο Νικόλαος Λ. Τσίτσας είναι Καθηγητής Εφαρμοσμένης Μαθηματικής Ανάλυσης στο Τμήμα Πληροφορικής του Αριστοτελείου Πανεπιστημίου Θεσσαλονίκης στο οποίο υπηρετεί από το 2012. Τα ερευνητικά του ενδιαφέροντα εστιάζονται στις μερικές διαφορικές εξισώσεις και τις ολοκληρωτικές εξισώσεις με εφαρμογές στην κυματική διάδοση και την μαθηματική μοντελοποίηση φυσικών φαινομένων και υπολογιστικών συστημάτων. Έλαβε το δίπλωμα Ηλεκτρολόγου Μηχανικού και Μηχανικού Υπολογιστών από το Εθνικό Μετσόβιο Πολυτεχνείο το 2002, το μεταπτυχιακό δίπλωμα ειδίκευσης στα Εφαρμοσμένα Μαθηματικά από το Εθνικό και Καποδιστριακό Πανεπιστήμιο Αθηνών το 2005 και το διδακτορικό δίπλωμα από τη Σχολή Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου το 2006. Από το 2008 έως το 2011 ήταν συμβασιούχος διδάσκων (με το Π.Δ. 407/80) στη Σχολή Εφαρμοσμένων Μαθηματικών και Φυσικών Επιστημών του Εθνικού Μετσόβιου Πολυτεχνείου. Από το 2009 υπηρετεί ως μέλος Συνεργαζόμενου Εκπαιδευτικού Προσωπικού στο Ελληνικό Ανοικτό Πανεπιστήμιο. Ήταν ο κύριος επιβλέπων έξι ολοκληρωμένων διδακτορικών διατριβών στο Τμήμα Πληροφορικής του Αριστοτελείου Πανεπιστημίου Θεσσαλονίκης, όπου επίσης έχει επιβλέψει και μεγάλο αριθμό μεταπτυχιακών διπλωματικών και πτυχιακών εργασιών.

